(ສພຊ) ສະພາແຫ່ງຊາດໄດ້ສືບຕໍ່ ຈັດກອງປະຊຸມໃຫຍ່ໜ່ວຍພັກຕ່າງໆ ພາຍໃນສະພາແຫ່ງຊາດ ໂດຍການເປັນຄະນະປະທານຂອງສະຫາຍ ສົມພູ ດວງສະຫວັນ ຮັກສາການ ເລຂາຄະນະພັກ ສະພາແຫ່ງຊາດ, ປະທານກຳມາ ທິການວັດທະນະທຳ-ສັງຄົມ ຮ່ວມກັບເລຂາ-ຮັກສາການເລຂາ 3 ໜ່ວຍ ພັກຄື:
ໜ່ວຍພັກບັນດາເຜົ່າ ຄັ້ງທີ II ແມ່ນສະຫາຍ ຄຳຈັນ ໂສຕາປະເສີດ ຮັກສາ ການໜ່ວຍພັກ, ຮອງປະທານກຳມາທິການບັນດາເຜົ່າ; ໜ່ວຍພັກເລຂາ ນຸການ ຄັ້ງທີ II ແມ່ນສະຫາຍ ສຸບັນ ສະວະບຸດ ເລຂາໜ່ວຍພັກ, ຮອງເລຂາທິການສະພາແຫ່ງຊາດ ແລະໜ່ວຍພັກ ເສດຖະກິດ, ເຕັກໂນໂລຊີ ແລະສິ່ງແວດລ້ອມ ແມ່ນສະຫາຍ ບຸນປອນ ສີສຸລາດ ຮັກສາການເລຂາໜ່ວຍພັກ, ກຳ ມະການຄະນະປະຈຳສະພາແຫ່ງຊາດ ທັງເປັນປະທານກຳມາທິການໜ່ວຍພັກເສດຖະກິດ, ເຕັກໂນໂລຊີ ແລະສິ່ງແວດ ລ້ອມ ເຊິ່ງມີຜູ້ຕາງໜ້າຈາກຫ້ອງການຊ່ວຍວຽກ ຄະນະພັກສະພາແຫ່ງຊາດ, ສະມາຊິກພັກພາຍໃນໜ່ວຍຂອງຕົນ ແລະໜ່ວຍພັກອ້ອມຂ້າງ ພ້ອມດ້ວຍອົງການຈັດຕັ້ງມະຫາຊົນເຂົ້າຮ່ວມ.
ກອງປະຊຸມໄດ້ຮັບຟັງຮ່າບົດລາຍງານການເມືອງ, ທິດທາງແຜນການ ແລະຄາດໝາຍສູ້ຊົນແຕ່ລະດ້ານ ແລະບົດສຳ ຫຼວດຕີລາຄາດ້ານດີ, ດ້ານອ່ອນ, ຂໍ້ຄົງຄ້າງ, ສາເຫດ, ບົດຮຽນການຊີ້ນຳ-ນຳພາ ແລະການຈັດຕັ້ງປະຕິບັດ ໃນໜ່ວຍ ພັກຂອງຕົນ ໄລຍະຜ່ານມາ; ພ້ອມນັ້ນ, ຍັງໄດ້ປະກອບຄຳຄິດຄຳເຫັນ ແລະລົງປະຊາມະຕິ ເປັນເອກະສັນຮັບຮອງເອົາ ບັນດາຮ່າງ ບົດລາຍງານການເມືອງ, ທິດທາງແຜນການ ແລະຄາດໝາຍສູ້ຊົນໃນ 5 ປີຕໍ່ໜ້າ (2016-2020).
ນອກຈາກນີ້, ຜູ້ແທນກອງປະຊຸມໄດ້ປ່ອນບັດລົງຄະແນນສຽງ ເລືອກເອົາຄະນະໜ່ວຍພັກຊຸດໃໝ່ ເຊິ່ງໜ່ວຍພັກ ບັນ ດາເຜົ່າ ເລືອກໄດ້ສະຫາຍ ນາງ ບົວພັນ ລີໄກຢາ ກຳມະການຄະນະປະຈຳສະພາແຫ່ງຊາດ, ປະທານ ກຳມາທິການ ບັນ ດາເຜົ່າເປັນເລຂາ, ສະຫາຍ ຄຳຈັນ ໂສຕາປະເສີດ ເປັນຮອງ ແລະສະຫາຍ ນາງ ວັນເພັງ ແກວນະຄອນ ຮອງປະ ທານກຳມາທິການດັ່ງກ່າວ ເປັນກຳມະການ; ໜ່ວຍພັກເລຂານຸການ ເລືອກໄດ້ສະຫາຍ ສຸບັນ ສະວະບຸດ ເປັນເລຂາ, ສະຫາຍ ສິງຄຳ ວົງພະຈັນ ຫົວໜ້າກົມເລຂານຸການ ເປັນຮອງ ແລະສະຫາຍ ຂັນທະວີ ວົງພະຈັນ ຮອງຫົວ ຫນ້າກົມດັ່ງກ່າວ ເປັນກຳມະການ; ໜ່ວຍພັກເສດຖະກິດ, ເຕັກໂນໂລຊີ ແລະສິ່ງແວດລ້ອມ ເລືອກໄດ້ສະຫາຍ ບຸນປອນ ສີສຸລາດ ເປັນເລຂາ, ສະຫາຍ ນາງ ປິ່ງຄຳ ລາຊະສິມມາ ຮອງປະທານ ກຳມາທິການ ເສດຖະກິດ, ເຕັກໂນໂລຊີ ແລະສິ່ງແວດລ້ອມ ເປັນຮອງ ແລະສະຫາຍ ສັນຍາ ປຣະເສີດ ຮອງປະທານກຳມທາທິການດັ່ງກ່າວ ເປັນກຳມະການ.
ໂອກາດດັ່ງງກ່າວ, ສະຫາຍ ສົມພູ ດວງສະຫວັນ ໄດ້ໂອ້ລົມຕໍ່ທີ່ປະຊຸມ ໂດຍໄດ້ສະແດງຄວາມຍ້ອງຍໍ ຊົມເຊີຍຕໍ່ການຊີ້ ນຳ-ນຳພາ ຂອງຄະນະພັກ ຊຸດເກົ່າທີ່ເຮັດໃຫ້ພະນັກງານ-ສະມາຊິກພັກ ພາຍໃນໜ່ວຍຂອງຕົນ ຍາດໄດ້ຜົນສຳເລັດ ຫຼາຍດ້ານ ທັງຮຽກຮ້ອງໃຫ້ຄະນະພັກຊຸດໃໝ່ ຍົກສູງຄວາມຮັບຜິດຊອບ, ດຳເນີນຊີວິດການເມືອງຢ່າງເປັນປົກກະຕິ, ຖືເອົາການຕຳນິກໍ່ສ້າງເຊິ່ງກັນ ແລະກັນໃນໜ່ວຍພັກ, ຖືສຳຄັນວຽກງານ ຕິດຕາມກວດກາ ເພື່ອສືບຕໍ່ແກ້ໄຂຂໍ້ຄົງ ຄ້າງບາງດ້ານ, ສືບຕໍ່ຊີ້ນຳ-ນຳພາ ການຈັດຕັ້ງປະຕິບັດມະຕິ ກອງປະຊຸມໃຫຍ່ ຄະນະໜ່ວຍພັກ ຍາດໃຫ້ໄດ້ຜົນງານ ແລະມີຜົນສຳເລັດຍິ່ງໃຫຍ່ຂຶ້ນກວ່າເກົ່າ.
(ນາງ ປາກາລັກ ພົມມີໄຊ)